S'čchuan kuang-po tien-š' tcha

S'čchuan kuang-po tien-š' tcha (,  - doslova: Sečuánska rozhlasová a televízna veža) alebo Si-pu ming-ču tien-š' tcha (  - doslova: Západná perlová televízna veža/televízna veža perla západu; angl. West Pearl Tower) je televízna veža v najväčšom meste provincie S’-čchuan, v Čcheng-tu. Je 6. najvyššou v Číne a 19. najvyššou na svete. Má 339 metrov. Bola postavená v rokoch 1992 - 2006.

Veža sa začala stavať v roku 1992, ale práce na veži boli pre problémy v tom istom roku zastavené. V roku 1998 sa začalo na veži zasa pracovať a v roku 2006 bola dokončená. Otvorená bola v ten istý rok 17. októbra. Najvyšší bod veže sa nachádza vo výške 339 metrov nad terénom a najnižší bod antény vo výške 257 m. Z toho vyplýva, že anténa je vysoká 82 metrov. Najvyššie poschodie sa nachádza 230 metrov nad terénom. Vyhliadka je 218 metrov nad terénom a 5 metrov pod ňou otáčajúca sa reštaurácia. 5 metrov pod ňou sú miestnosti KTV. Vďaka vyhliadke je členom WFGT.

Veža je najvyššou stavbou v provincii a na porovnanie 2. najvyššia stavba má len 180 metrov.

Iné projekty

Zdroj 
 West Pearl Tower na SkyscraperPage.com

Veže v Číne
Architektúra z 2006
World Federation of Great Towers